2020. gada Noteikumi Nr.

Rīgā (prot. Nr. . §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

39. panta pirmo un otro daļu un

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A., 174A. nr.) šādus grozījumus:

1. Papildināt 27.1.2. apakšpunktu ar teikumu šādā redakcijā:

"Izglītības iestāde nekavējoties informē Izglītības kvalitātes valsts dienestu par faktu, ka izglītības iestādē noteikti šajā apakšpunktā minētie obligātie pretepidēmijas pasākumi;"

2.Ppapildināt 27.1.3. apakšpunktu ar teikumu šādā redakcijā:

"Šādā gadījumā izglītības iestāde nekavējoties informē Izglītības kvalitātes valsts dienestu par faktu, ka tā īsteno mācības attālināti;"

3. Izteikt 56.punkta ievaddaļu šādā redakcijā:

"56. Ja persona pēdējo 14 dienu laikā uzturējusies kādā no centra tīmekļvietnē publicētajām valstīm, uz kurām ir attiecināmi īpašie piesardzības un ierobežojošie pasākumi, viņa nodrošina pašizolāciju dzīvesvietā vai citā uzturēšanās vietā 10 dienas pēc izbraukšanas no minētās valsts. Pašizolācijas laikā persona:";

4. Aizstāt 56.3. apakšpunktā skaitli un vārdu "14 dienas" ar skaitli un vārdu "10 dienas";

5. Papildināt noteikumus ar 56.3 punktu šādā redakcijā:

"56.3 Šo noteikumu 56. punktā minētā 10 dienu pašizolācija neattiecas uz ārstniecības personām, kas strādā ciešā kontaktā ar pacientiem, ilgstošas sociālās aprūpes un sociālās rehabilitācijas institūciju darbiniekiem, kas strādā ciešā kontaktā ar klientiem, un izglītības iestāžu darbiniekiem un bērnu uzraudzības pakalpojumu sniedzējiem, kas strādā ciešā kontaktā ar bērniem. Šajā punktā minētās personas nodrošina pašizolāciju dzīvesvietā vai citā uzturēšanās vietā 14 dienas pēc izbraukšanas no šo noteikumu 56. punktā minētās valsts. Šajā punktā minētās personas var pārtraukt pašizolāciju pēc 10. dienas pēc izbraukšanas no šo noteikumu 56. punktā minētās valsts, ja personai veic Covid-19 testu ne agrāk kā 8. dienā pēc izbraukšanas no šo noteikumu 56. punktā minētās valsts un testa rezultāts ir negatīvs.

6. Aizstāt 58.1, 58.2, 58.5 , 60.3. un 61.6 4.3. apakšpunktā skaitli un vārdu "14 dienas" (attiecīgā locījumā) ar skaitli un vārdu "10 dienas" (attiecīgajā locījumā).

Ministru prezidents A. K. Kariņš

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāre D. Mūrmane - Umbraško